Edward Adjaho

**Edward Korbly Doe Adjaho**, MP (ba naŋ dɔge 3 Gyɛnoɔre 1957) e la Ghana pɔletese ane lɔɔyɛ naŋ da e a speaker ko a Ghana begemaale die, a yi 2013 te tɔ 2017. Ona la a Speaker banuu soba ba naŋ ɛlɛte a Ghana republic anaare eŋɛ, ane Speaker fɔrɔ ba naŋ ɛlɛte yi a Ghana begemaale die mɛmbare poɔ, a republic anaare eŋɛ. A yi o Speaker vuo zɛge do arebo, o sigi la a begemaale die kogi zu, o naŋ e begemaale die mɛmba ko a Avenor-Ave Gbandige a Ghana begemaale die poɔ.   

O da e la a pɔleteesa na kaŋa naŋ taa o kogi a Ghana republic anaare vuo na zaa eŋɛ, a toŋ yuomo 20, a yi 1993 te tɔ 2013. O meŋ da la e la mɛmba ko a Pan-African Parliament. 

## Nyɔvore Piiluu ane Ganzanne
Ba da dɔge la Edward Korbly Doe Adjaho 3 Gyɛnoɔre 1957 poɔ. O zanne la a Accra Academy nyɛ o sɛkɔndere sakuuri ganzanne a kyogi o ganzanne a University of Ghana poɔ, zie o naŋ nyɛ o Lɔɔ Bakyila Degeree, LLB. 1984. Ka o de gaa a Ghana School of Law, zie o naŋ danne na leɛ barrister-at-law ka ba da boɔle o a bar poɔ 1986 poɔ. O da tona la a Attorney-General's department sɛre kyɛ wa kpɛ pɔletese.

## Dompole
Adjaho e la lɔɔyɛ karegyuu. O tona la a Attorney-General's Department poɔ. O meŋ da la e la begemaale die mɛmba a yi Gyɛnoɔre 1993 te tɔ Gyɛnoɔre 2013.

## Pɔletese

### Begemaale Die Mɛmba
Adjaho da arɛɛ la a Kataweɛ paati yuori eŋɛ a 1992 begemaale die nuneɛ eŋɛ a maŋ leɛ di a kogi, a yuomo anaare nuneɛ na zaa ba naŋ leɛ tu e. O e la a 1st, 2nd, 3rd, 4th ane 5th begemaale die mɛmba a Ghana republic eŋɛ. Ona da la a fɔrɔ Dɛpete Speaker ko begemaale die a yi 2009 te tɔ 2013.

### Begemaale Die Speaker
Ba da ɛlɛte o la ko o e begemaale die Speaker beguo saŋa 7 Gyɛnoɔre 2013 poɔ, ka o di Joyce Adeline Bamford-Addo kyɛŋ. O da e la Speaker fɔrɔ ba naŋ ɛlɛte yi Ghana begemaale die mɛmbare poɔ. Ka o da leɛ a Speaker banuu soba a Ghana republic anaare eŋɛ. A yi a Atekele 97 naŋ be a 1992 Begɛ gane poɔ zuiŋ, Adjaho da sigi la o kogi zu saŋa na o naŋ da wa kpɛ o begemaale die Speaker ɔfere. Chief Justice Georgina Theodora Woode la da so o eŋ a begemaal-de-paalaa fɔrɔ zemmo poɔ. Ona da la a begemaale die Speaker te ta saŋa na o naaŋ bee vuo naŋ da wa baare 6 Gyɛnoɔre 2017 poɔ saŋa na a 6th begemaale die naŋ da wa were.  

## Nuneɛ
Ba da ɛlɛte la Adjaho eŋ a fɔrɔ begemaale die poɔ, a Ghana republic anaare eŋɛ, 7 Gyɛnoɔre 1993 poɔ saŋa na ba naŋ da wa ŋmɛ peraa ka onaŋ di a 1992 Ghana begemaale die nuneɛ ba naŋ e 29 Disembare 1992 eŋɛ.

Ba da ɛlɛte o la ka o e begemaale die mɛmba ko a Avenor gbandige a 2000 Ghana gyɛmaa zaa nuneɛ eŋɛ. O da di la a nuneɛ. O gbandige da paale la a begemaale die kogiri 17 poɔ yi a kogiri 19 poɔ a Kataweɛ paati naŋ di ana nuneɛ na poɔ ko a Volta Irigyiŋ.  

A Kataweɛ paati da di la bayageroŋ begemaale die kogiri 92 yi a 200 kogiri a begemaale die ata soba eŋɛ a Ghana republic anaare eŋɛ. Ba da ɛlɛte o la ne 23,981 nuuri yi a 31,431 nuuri lantaa neɛ soŋ. A ŋaaŋ da manne ne la 78.3% yi a nuuri zaa lantaa neɛ soŋ.

Ba da ɛlɛte o la kyɛ bare Abledu A. Kofi naŋ e a United Ghana Movement bie, Vincent K. Norgbedzi naŋ e a Nɔdaa paati bie ane Nicholas C. Megbele naŋ e a Wɔɔ paati bie. A bama nyɛɛ 5,665, 616 ane 364 nuuri seŋ anaŋ tutaa lɛ yi a nuuri zaa lantaa neɛ soŋ. A ama da manne ne la 18.5%, 2% ane 1.2% seŋ anaŋ tutaa lɛ yi a nuuri zaa lantaa neɛ soŋ.

## Meŋɛ Nyɔvore
Adjaho e la kiristabie. O be la kultaa die ane biiri banaare.

## Kaa kyɛ meŋ nyɛ

* Kataweɛ paati
* Avenor-Ave gbandige

## Sommo Yizie